ສຫລ ແລະ ປາກິສຖານ ຫາທາງ ປັບປຸງ ການຮ່ວມມື ຕໍ່ຕ້ານ ການກໍ່ການຮ້າຍ (ວີດີໂອ)
ເຈົ້າໜ້າທີ່ ສຫລ ແລະປາກີສຖານ ພົບປະກັນ ທີ່ກຸງວໍຊີງຕັນ ເພື່ອສົນທະນາຫາລື ກ່ຽວກັບ ການເພີ່ມການຮ່ວມມື ໃນດ້ານຕ່າງໆ ຮວມທັງ ການປະຕິບັດກົດໝາຍ ການຕໍ່ຕ້ານກໍ່ການຮ້າຍ ແລະດ້ານປ້ອງກັນປະເທດ.
ບັນດາເຈົ້າໜ້າທີ່ສະຫະລັດ ແລະປາກີສຖານ ກໍາລັງພົບປະ ກັນທີ່ກຸງວໍຊີງຕັນ ເພື່ອສົນທະນາຫາລືກັນກ່ຽວກັບການເພີ່ມ ການຮ່ວມມື ໃນຂອບເຂດທີ່ກ້ວາງຂວາງ ໃນດ້ານຕ່າງໆ ທີ່ ຮວມທັງ ການປະຕິບັດກົດໝາຍ ການຕໍ່ຕ້ານກໍ່ການຮ້າຍ ແລະດ້ານປ້ອງກັນປະເທດ ການໂອ້ລົມສົນທະນາດັ່ງກ່າວນີ້ ແມ່ນນໍາພາໂດຍລັດຖະມົນ ຕີການຕ່າງປະເທດສະຫະລັດ ທ່ານ John Kerry ແລະທ່ານ Sartaj Aziz ທີ່ປຶກສາດ້ານຄວາມໝັ້ນຄົງແຫ່ງຊາດແລະກິດ ຈະການຕ່າງປະເທດຂອງປາກີສຖານ ໃນການໃຫ້ຄວາມເຫັນ ກ່ອນການປະຊຸມຄັ້ງນີ້ ທ່ານ Kerry ໄດ້ກ່າວວ່າ ການໂອ້ລົມ ດ້ານຍຸດທະສາດນີ້ ແມ່ນຮ່ອງຮອຍອັນຫຼ້າສຸດ ກ່ຽວກັບຄວາມໝັ້ນໝາຍຮ່ວມກັນຂອງ ສະຫະລັດແລະປາກີສຖານທີ່ຈະເພີ່ມການ  ຊຶ່ງກັນແລະ ກັນແລະຈະຊ່ອຍແກ້ໄຂ ໃນການທ້າທາຍທາງດ້ານເສດຖະກິດ ທີ່ທາງປາກີສຖານ ປະເຊີນຢູ່ ທ່ານຍັງໄດ້ກ່າວເພີ່ມຕື່ມວ່າ ການໂອ້ລົມສົນທະນານີ້ ເປັນຫົນທາງທີ່ສໍາຄັນ ເພື່ອຮັບຮູ້ວ່າ ປະເທດທັງສອງມີຄວາມສຳພັນທາງດ້ານຄວາມໝັ້ນຄົງຮ່ວມກັນ ທ່ານ Sartaj ໄດ້ກ່າວວ່າ ການໂອ້ລົມສົນທະນາ ທີ່ເລີ້ມຄືນອີກຫຼັງຈາກ 3 ປີແມ່ນເປັນ ສັນຍາລັກຂອງການປັບຕົວໃນສາຍພົວພັນແລະຄວາມໝັ້ນໝາຍຂອງທັງສອງຝ່າຍ ທີ່ຈະບໍ່ປ່ອຍໃຫ້  ໄດ້ ມາບົດບັງການວາງແຜນຍຸດທະສາດ ໃນຄວາມສຳພັນສອງຝ່າຍ